
PROIECT DE REZOLUȚIE LEGISLATIVĂ A PARLAMENTULUI EUROPEAN
[bookmark: _Hlk223989061]referitoare la proiectul de decizie a Consiliului privind încheierea, în numele Uniunii Europene, a Convenției Organizației Națiunilor Unite împotriva criminalității informatice; Consolidarea cooperării internaționale pentru combaterea anumitor infracțiuni săvârșite prin mijloace ale sistemelor de tehnologie a informației și comunicațiilor și pentru schimbul de probe în format electronic privind infracțiunile grave
(14941/2025 – C10‑0369/2025 – 2025/0231(NLE))
(Procedura de aprobare)
Parlamentul European,
–	având în vedere proiectul de decizie a Consiliului (14941/2025),
–	având în vedere Convenția Organizației Națiunilor Unite împotriva criminalității informatice, Consolidarea cooperării internaționale pentru combaterea anumitor infracțiuni săvârșite prin mijloace ale sistemelor de tehnologie a informației și comunicațiilor și pentru schimbul de probe în format electronic privind infracțiunile grave (12735/25),
–	având în vedere cererea de aprobare prezentată de Consiliu în conformitate cu articolul 82 alineatele (1) și (2), articolul 83 alineatul (1), și articolul 87 alineatul (2) și articolul 218 alineatul (6) al doilea paragraf litera (a) din Tratatul privind funcționarea Uniunii Europene (C10‑0369/2025),
–	având în vedere articolul 107 alineatele (1) și (4) și articolul 117 alineatul (7) din Regulamentul său de procedură,
–	având în vedere recomandarea Comisiei pentru libertăți civile, justiție și afaceri interne (A10‑0000/2026),
1.	aprobă încheierea acordului;
2.	încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și Organizației Națiunilor Unite.

[bookmark: _Toc225239199]EXPUNERE DE MOTIVE
Pe măsură ce criminalitatea informatică și infracțiunile facilitate de mijloace informatice se intensifică într-un ritm fără precedent, Convenția ONU privind criminalitatea informatică poate constitui un instrument important pentru consolidarea cooperării internaționale, consolidând totodată respectarea drepturilor omului în rândul părților la convenție. Având în vedere natura fără frontiere a internetului, este imperios necesară o abordare cuprinzătoare, care să implice o coaliție largă de parteneri angajați în apărarea drepturilor omului, a democrației și a statului de drept. Acest efort colectiv este esențial pentru a combate în mod eficace activitățile infracționale online și pentru a garanta că infractorii care operează în spațiul digital sunt trași la răspundere. 
De asemenea, trebuie menționat că convenția, deși a fost susținută de o gamă largă de părți interesate, a generat critici din partea societății civile și a furnizorilor de servicii, în special în ceea ce privește asigurarea protecției drepturilor și valorilor fundamentale. Prin urmare, utilizarea garanțiilor prevăzute în convenție va fi esențială pentru aplicarea acesteia de către autoritățile competente.
Prin ratificarea convenției, UE și-ar putea asuma un rol de lider în protejarea spațiului cibernetic prin definirea punerii sale în aplicare. Având în vedere cadrul său de reglementare solid și angajamentul față de valorile democratice, UE este bine poziționată pentru a se asigura că convenția contribuie la un spațiu digital sigur și deschis, promovând totodată aceste valori în rândul partenerilor și al celorlalte părți. În plus, UE ar putea configura o cooperare internațională bazată pe încredere și ar putea depune eforturi pentru a o garanta, prevenind utilizarea abuzivă a spațiului digital și consolidând în același timp drepturile omului în rândul părților sale contractante. Menținerea unor garanții solide este esențială pentru promovarea încrederii și asigurarea unei cooperări eficace la nivel mondial în materie penală. 
În acest context, raportorul recomandă ratificarea Convenției ONU privind criminalitatea informatică.

<FootprintIntro>În conformitate cu articolul 8 din anexa I la Regulamentul de procedură, raportorul declară că a inclus în raportul său contribuții privind aspecte care țin de subiectul dosarului, pe care le-a primit pentru elaborarea proiectului de raport, de la următorii reprezentanți de interese care intră sub incidența Acordului interinstituțional privind un registru de transparență obligatoriu[footnoteRef:1] sau de la următorii reprezentanți ai autorităților publice din țările terțe, inclusiv misiuni diplomatice și ambasade ale acestora:</FootprintIntro> [1:  Acordul interinstituțional din 20 mai 2021 dintre Parlamentul European, Consiliul Uniunii Europene și Comisia Europeană privind un registru de transparență obligatoriu (JO L 207, 11.6.2021, p. 1, ELI: http://data.europa.eu/eli/agree_interinstit/2021/611/oj). http://data.europa.eu/eli/agree_interinstit/2021/611/oj).] 

	1. Reprezentanți de interese care intră sub incidența Acordului interinstituțional privind un registru de transparență obligatoriu

	Cybersecurity Tech Accord

	Epicenter.works

	Microsoft

	2. Reprezentanți ai autorităților publice din țările terțe, inclusiv misiuni diplomatice și ambasade ale acestora

	


Raportorul elaborează lista de mai sus pe propria răspundere.
Dacă în listă sunt identificate persoane fizice prin numele sau funcția lor ori prin ambele, raportorul declară că a transmis persoanelor fizice în cauză Avizul nr. 484 al Parlamentului European privind protecția datelor (https://www.europarl.europa.eu/data-protect/index.do), care stabilește condițiile aplicabile prelucrării datelor lor cu caracter personal și drepturile legate de prelucrarea respectivă.

